./data/phi0914/phi00134/phi0914.phi00134.perseus-lat1.xml
Titus Livius (Livy)
paulisper fremitus approbantium dicta fuit       monentiumque aliorum alios, ut eas voces velut oraculo missas in pectora       animosque demitterent   silentio deinde facto       petiit ab iis, ut civis Romanos, si qui apud eos in servitute essent,       conquisitos intra duos menses mitterent ad se in Thessaliam; ne ipsis quidem       honestum esse in liberata terra liberatores eius servire   omnes acclamarunt gratias se inter cetera etiam ob       hoc agere, quod admoniti essent, ut tam pio, tam necessario officio fungerentur             ingens numerus  erat bello Punico captorum, quos Hannibal, cum ab suis non redimerentur,       venum dederat   multitudinis eorum argumentum       est, quod Polybius scribit centum talentis eam rem Achaeis stetisse, cum       quingenos denarios pretium in capita, quod redderetur dominis, statuissent        mille enim ducentos ea ratione Achaia habuit         adice nunc pro portione, quot verisimile sit Graeciam totam habuisse